Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2025  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd, Árpád u. 36. szám alatti 80 m2 üzlethelyiség bérleti szerződésének határozatlan időre történő meghosszabbítása  **Melléklet**: 1 pld. kérelem |

**ELŐTERJESZTÉS**

A Képviselő-testület 2025. április 10-i ülésére

**Tisztelt Képviselő-testület!**

VÁRVAG Nonprofit Kft. részére megkeresés érkezett Kaszap Kft. megbízásából Kaszap Zoltánné ügyvezetőtől, a Cegléd, Árpád u. 36. szám alatti, 80 m2 alapterületű üzlethelyiség bérlőjétől.

A Kaszap Kft.(székhely: 2750 Nagykőrös, Csongrádi út 19., adószám: 13158804-2-13, cégjegyzékszám: 13-09- 219110, képviseli: Kaszap Zoltánné ügyvezető) bérli a 2015. április 15-től érvényben lévő bérleti szerződéssel a Cegléd Város Önkormányzatának kizárólagos tulajdonában lévő, Cegléd belterületén fekvő 282/A hrsz-ú, a valóságban Cegléd, Árpád u. 36. szám alatt található egyéb épület, üzlet megnevezésű 80 m2 alapterületű nem lakás céljára szolgáló helyiséget. Ez a bérleti szerződés legutóbb 2020. április 15-től, további 5 évvel meghosszabbításra került és 2025. április 14-ével jár le.

A Bérlő kéri a Képviselő-testület hozzájárulását bérleti szerződésének határozatlan időre történő meghosszabbítására. A Bérlő kérelme megtekinthető a VÁRVAG Nonprofit Kft. irodájában.

*Az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet* 40. § (3) bekezdésében foglaltak szerint, amennyiben a nem lakás célú helyiségre megkötött bérleti szerződés öt évvel történő meghosszabbítása lejár, bérlő kérelmére a Képviselő-testület dönthet a bérleti szerződés határozatlan időre történő meghosszabbításáról abban az esetben, ha a bérlőnek nincs bérleti díj hátraléka, közüzemi szolgáltatókkal szembeni díj tartozása, vagy köztartozása. A határozatlan időre szóló bérleti szerződést a Bérbeadó indoklás nélkül felmondhatja, hat hónap felmondási idővel.

A Bérlő benyújtotta a VÁRVAG Nonprofit Kft. részére a hosszabbításhoz szükséges igazolásokat, bérleti díj befizetési kötelezettségét időben teljesíti, jelenleg sincs tartozása. Bérlő az általa bérelt nem lakás céljára szolgáló helyiséget a bérleti szerződésben meghatározott feltételek szerint tartja fenn. 2024. július 1-től Kaszap Kft. az üzlethelyiség után 169.840,- Ft + ÁFA/hónap (bruttó 215.697,- Ft/hónap) bérleti díjat fizet, mely az Önkormányzat által meghatározott belvárosban lévő üzletek után fizetendő minimum bérleti díjnak megfelelő összeg.

Kérem Tisztelt Képviselő-testületet, az ingatlan bérleti szerződés hosszabbításával kapcsolatos döntésüket meghozni szíveskedjenek.

Jelen előterjesztést a **Gazdasági Bizottság** **tárgyalja**. A GB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény (továbbiakban:*Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű többségű** szavazati arányt igényel.

Cegléd, 2025. március 31.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. meghosszabbítja a **Kaszap Kft.** (székhely: 2750 Nagykőrös, Csongrádi út 19., adószám: 13158804-2-13, cégjegyzékszám: 13-09- 219110, képviseli: Kaszap Zoltánné ügyvezető) **kérelmére** a Cegléd Város Önkormányzatának kizárólagos tulajdonában lévő, Cegléd belterületén fekvő 282/A hrsz-ú, a valóságban **Cegléd, Árpád u. 36. szám** **alatt található egyéb épület, üzlet megnevezésű 80 m2 alapterületű nem lakás céljára szolgáló helyiségre vonatkozó bérleti szerződését, 2025. április 15-től határozatlan időre**.
2. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**„B” Határozati javaslat**

**Cegléd Város Önkormányzatának Képviselő-testülete**

1. nem hosszabbítja meg a **Kaszap Kft.** (székhely: 2750 Nagykőrös, Csongrádi út 19., adószám: 13158804-2-13, cégjegyzékszám: 13-09- 219110, képviseli: Kaszap Zoltánné ügyvezető) kérelmére a Cegléd Város Önkormányzatának kizárólagos tulajdonában lévő **Cegléd belterületén fekvő 282/A hrsz-ú**, a valóságban **Cegléd, Árpád u. 36. szám** **alatt található egyéb épület, üzlet megnevezésű 80 m2 alapterületű nem lakás céljára szolgáló helyiségre vonatkozó bérleti szerződését, 2025. április 15-től határozatlan időre**.
2. Utasítja a VÁRVAG Nonprofit Kft-t pályázati eljárás keretén belüli bérbeadásra.
3. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Az előterjesztést láttam:

Dr. Diósgyőri Gitta

címzetes főjegyző